b'\n_START_ARTICLE_\nDidysis kanjonas\n_START_PARAGRAPH_\nDidysis kanjonas yra sta\xc4\x8di\xc5\xb3 \xc5\xa1lait\xc5\xb3 tarpeklis Arizonos valstijoje, JAV. Did\xc5\xbeioji dalis tarpeklio u\xc5\xbeimamo ploto priklauso Did\xc5\xbeiojo kanjono nacionalinio parko teritorijai. Tarpekl\xc4\xaf i\xc5\xa1grau\xc5\xbe\xc4\x97 Kolorado up\xc4\x97 bei jos intakai per daugiau kaip 6 milijonus met\xc5\xb3. Kanjono gylis \xe2\x80\x93 apie 1600-2000 m, ilgis 446 km, o plotis kinta nuo 6,4 iki 29 km._NEWLINE_Prie\xc5\xa1istoriniais laikais Did\xc5\xbeiojo kanjono apylink\xc4\x97se gyveno ind\xc4\x97nai, kurie statydavosi gyvenvietes pa\xc4\x8diame tarpeklyje bei jo urvuose. Laikoma, kad pirmasis Did\xc4\xafj\xc4\xaf Kanjon\xc4\x85 i\xc5\xa1vyd\xc4\x99s europietis buvo Garc\xc3\xada L\xc3\xb3pez de C\xc3\xa1rdenas, lank\xc4\x99sis \xc4\x8dia 1540 m._NEWLINE_Didysis kanjonas buvo beveik ne\xc5\xbeinomas iki laikotarpio po JAV pilietinio karo. Pirmoji ekskursija buvo atlikta 1869 m. vienarankio majoro John Wesley Powell ma\xc5\xbeomis medin\xc4\x97mis valtimis kartu su kitais devyniais vyrais, i\xc5\xa1 kuri\xc5\xb3 tik \xc5\xa1e\xc5\xa1i s\xc4\x97kmingai baig\xc4\x97 kelion\xc4\x99. Powell matomus kanjono nuos\xc4\x97dini\xc5\xb3 uolien\xc5\xb3 sluoksnius prilygino \xe2\x80\x9e\xc4\xafsp\xc5\xabdingos knygos lapams\xe2\x80\x9c.'